חברת **Sodexo on site** (סודקסו און סייט), המתמחה במתן שירותי אחזקה ושירותי הסעדה לארגונים, חברות במשק, מוסדות ציבור ולמפעלי תעשייה, השיקה  אתמול באירוע פתיחה חגיגי את  "מסעדת לובינסקי". Sodexo החלה השבוע להסעיד את מאות עובדי החברה וההנהלה הבכירה של קבוצת לובינסקי במטה בראשון לציון, וזאת לאחר שערכה שינויים מרהיבים בנראות המסעדה.

צוותSodexo   מתוגבר, הגיע בערב חמישי האחרון לניקוי, חידוש, ושינוי התפאורה באופן מהותי, כך שהמסעדה קיבלה "פנים חדשות" וביום ראשון לאחריו כבר הייתה מוכנה להסעדת עובדי קבוצת לובינסקי.

באירוע שנערך אתמול בצהריים נכחו: **אודי בן שימול,** מנכ"ל חברת SODEXO ON SITE, **דורי מנור,** יו"ר קבוצת לובינסקי **ודני שביט,** מנכ"ל קבוצת לובינסקי. השלושה כמובן נשארו לארוחת הצהריים במקום.

במהלך האירוע בירך **אודי בן שימול,** מנכ"ל SODEXO ON SITE את הנוכחים וציין כי: " כחברה אשר שואפת לשפר את איכות החיים של עובדי הלקוח ואורחיו, נראות המסעדות ואופן ההגשה של המנות הינן מאבני הייסוד של תחום ההסעדה.  לכן החלטנו, כאקט מרגש ומגבש, להגיע בערב אחד צוות שלם של החברה, שכלל אותי ובכירים נוספים בחברה, על מנת לערוך "טיפול קוסמטי" למסעדה, דבר שהפך למעין מסורת בחברה. ההבעה על פניהם של עובדי קבוצת לובינסקי ביום ראשון שלאחר מכן, למראה המסעדה המחודשת, הייתה מבחינתנו שווה את הכל. גם בתהליך הפתיחה של לקוחות אחרים במשק, כדוגמת, כנסת ישראל, קבוצת אלביט, בית החולים אסותא אשדוד – פעלנו באותה דרך, דבר שהוכיח את עצמו בהעלאת שביעות הרצון של הסועדים ושיפור איכות החיים שלהם."